CELEX: 32016R0238
Language: sk
Date: 2016-02-19 00:00:00
Title: Nariadenie Komisie (EÚ) 2016/238 z 19. februára 2016, ktorým sa mení nariadenie Komisie (EÚ) č. 579/2014, ktorým sa udeľuje výnimka z určitých ustanovení prílohy II k nariadeniu Európskeho parlamentu a Rady (ES) č. 852/2004, pokiaľ ide o prepravu kvapalných olejov a tukov v námornej doprave (Text s významom pre EHP)

20.2.2016   
            
            
               SK
            
            
               Úradný vestník Európskej únie
            
            
               L 45/1
            
         NARIADENIE KOMISIE (EÚ) 2016/238
   z 19. februára 2016,
   ktorým sa mení nariadenie Komisie (EÚ) č. 579/2014, ktorým sa udeľuje výnimka z určitých ustanovení prílohy II k nariadeniu Európskeho parlamentu a Rady (ES) č. 852/2004, pokiaľ ide o prepravu kvapalných olejov a tukov v námornej doprave
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 852/2004 z 29. apríla 2004 o hygiene potravín (1), a najmä na jeho článok 13 ods. 2,
   keďže:
   
               (1)
            
            
               Nariadením Komisie (EÚ) č. 579/2014 (2) sa stanovuje výnimka z kapitoly IV bodu 4 prílohy II k nariadeniu (ES) č. 852/2004, pokiaľ ide o námornú prepravu kvapalných olejov a tukov (ďalej len „oleje alebo tuky“), ktoré sú určené na ľudskú spotrebu alebo ich možno za určitých podmienok použiť na ľudskú spotrebu.
            
         
               (2)
            
            
               Dané podmienky sa týkajú vybavenia lodí a postupov prepravy, ako aj kritérií pre látky, ktoré tvoria náklad prepravovaný námorným plavidlom ako predchádzajúci náklad. Látky, ktoré spĺňajú dané kritériá, sú uvedené v prílohe k nariadeniu (EÚ) č. 579/2014 (zoznam prijateľných predchádzajúcich nákladov).
            
         
               (3)
            
            
               V zozname prijateľných predchádzajúcich nákladov sa nachádza spoločný záznam pre „roztok dusičnanu amónneho a roztok dusičnanu vápenatého (KN- 9) a ich podvojnú soľ“, ktorý nedostatočne opisuje náklad, čo uvádza nájomcov plavidiel do omylu. Zoznam prijateľných predchádzajúcich nákladov by sa teda mal zmeniť tak, aby zahŕňal aj iné formy dusičnanu vápenatého, ako napríklad dusičnan amónno-vápenatý, bezvodý dusičnan vápenatý a tetrahydrát dusičnanu vápenatého. Všetky tieto formy majú rovnaký profil nebezpečnosti a líšia sa len obsahom kryštálovej vody v molekulách.
            
         
               (4)
            
            
               Vedecká skupina pre kontaminanty v potravinovom reťazci pôsobiaca v rámci Európskeho úradu pre bezpečnosť potravín na svojom 68. plenárnom zasadnutí (3) potvrdila, že tieto rôzne formy roztokov dusičnanu vápenatého sa líšia len počtom molekúl kryštálovej vody a dospela k záveru, že ich prítomnosť nemá žiaden vplyv na toxikologické vlastnosti a chemickú reaktivitu v porovnaní s látkami, ktoré boli pôvodne uvedené v spoločnom zázname.
            
         
               (5)
            
            
               Preto je vhodné zmeniť zoznam prijateľných predchádzajúcich nákladov v prílohe k nariadeniu (EÚ) č. 579/2014.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Príloha k nariadeniu (EÚ) č. 579/2014 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. februára 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 139, 30.4.2004, s. 1.
   
      (2)  Nariadenie Komisie (EÚ) č. 579/2014 z 28. mája 2014, ktorým sa udeľuje výnimka z určitých ustanovení prílohy II k nariadeniu Európskeho parlamentu a Rady (ES) č. 852/2004, pokiaľ ide o prepravu kvapalných olejov a tukov v námornej doprave (Ú. v. EÚ L 160, 29.5.2014, s. 14).
   
      (3)  Zápisnica zo 68. plenárneho zasadnutia Vedeckej komisie pre kontaminanty v potravinovom reťazci (EFSA/CONTAM/2330) je dostupná na adrese: http://www.efsa.europa.eu/en/events/event/141125b-m.pdf.
   
      PRÍLOHA
      Príloha k nariadeniu (EÚ) č. 579/2014 sa mení takto:
      
                  1.
               
               
                  Dvanásty riadok spoločného záznamu pre „roztok dusičnanu amónneho a roztok dusičnanu vápenatého (KN- 9) a ich podvojná soľ“ sa nahrádza týmito samostatnými záznamami:
                  
                              „Roztok dusičnanu amónneho
                           
                           
                              6484-52-2
                           
                        
                              Dusičnan amónno-vápenatý
                           
                           
                              15245-12-2“
                           
                        
            
                  2.
               
               
                  Za trinásty riadok (záznam pre „roztok chloridu vápenatého“) sa vkladajú tieto záznamy:
                  
                              „Dusičnan vápenatý
                           
                           
                              10124-37-5
                           
                        
                              Bezvodý dusičnan vápenatý
                           
                           
                              35054-52-5
                           
                        
                              Tetrahydrát dusičnanu vápenatého
                           
                           
                              13477-34-4“